《次韵单君范行李中诸诗前数章自道后二章为单》
宋代·陈著

浮世憧憧为底忙，百年光景等风狂。
乾坤自隘胸襟豁，言语无多意思长。
但觉高歌同夜酌，未应别赋写春伤。
吾侪渐喜无人识，自做无名草木香。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。